**Manylion y CCS:**



The Quays, Y Ceiau,
Brunel Way, Ffordd Brunel,
Baglan Energy Park, Parc Ynni Baglan,
Neath, Castell-nedd,
SA11 2GG SA11 2GG

**Deddf Rheoli Llifogydd a Dŵr 2010**

**Atodlen 3 Draenio Cynaliadwy**

**Cais Cynllun Systemau Draenio Cynaliadwy (SuDS) i gael Cymeradwyaeth Corff Cymeradwyo SuDS (CCS) – Cymru**



**Canllawiau mewn perthynas â Chyngor Cyn Gwneud Cais a Chymeradwyaeth Cais Llawn ar gyfer SuDS mewn datblygiadau newydd, yn unol â Rheoliadau Draenio Cynaliadwy (Gweithdrefn Cymeradwyo a Mabwysiadu) (Cymru) 2018**

Mae Atodlen 3 Deddf Rheoli Llifogydd a Dŵr 2010 (Deddf 2010) yn darparu fframwaith ar gyfer cymeradwyo a mabwysiadu systemau dŵr wyneb sy’n gwasanaethu datblygiadau newydd. Mae ceisiadau cynllun Systemau Draenio Cynaliadwy (SuDS) ai gael cymeradwyaeth gan y Corff Cymeradwyo SuDS (CCS) yn ofyniad statudol yng Nghymru.

Rhaid i ymgeiswyr lynu wrth y canlynol:

* [Safonau Cenedlaethol Statudol ar gyfer Systemau Draenio Cynaliadwy (SuDS) ar gyfer Cymru;](https://gov.wales/docs/desh/publications/181015-suds-statutory-standards-en.pdf)
* [Offerynnau Statudol](https://gov.wales/topics/environmentcountryside/epq/flooding/drainage/?lang=en); a
* Pholisi Awdurdod Lleol

Nodir strwythur ceisiadau’r cynllun SuDS isod:

| **Canllawiau ar gyfer Gwneud Ceisiadau SuDS i gael Cymeradwyaeth CCS**  | *(Dogfen ganllawiau)* |
| --- | --- |
| [**Ffurflen Cyn Gwneud Cais**](https://www.npt.gov.uk/media/10491/pre-app-form-final-version-05_11_18-welsh.docx) | *(I’w chwblhau a’i dychwelyd)* |
| [**Canllawiau ar Gwblhau'r Ffurflen Cyn Gwneud Cais**](http://www.npt.gov.uk/17948?lang=cy-gb)- gan gynnwys gwybodaeth a thystiolaeth benodol sy’n ofynnol i gefnogi’r cais.  | *(Canllawiau)* |
| [**Ffurflen Cais Llawn**](https://www.npt.gov.uk/media/10486/full-app-form-final-version-05_11_18-welsh.docx) | *(I’w chwblhau a’i dychwelyd)* |
| [**Canllawiau ar Gwblhau'r Ffurflen Cais Llawn**](http://www.npt.gov.uk/17952?lang=cy-gb)- gan gynnwys gwybodaeth a thystiolaeth benodol sy’n ofynnol i gefnogi’r cais. | *(Canllawiau)* |
| [**Ffurflen Gais am Gymeradwyaeth ar gyfer y Manylion sy'n Ofynnol yn ôl yr Amodau**](https://www.npt.gov.uk/media/10485/approval-of-conditions-form-final-version-05_11_18-welsh.docx) | *(I’w chwblhau a’i dychwelyd)* |

(Defnyddiwch yr hyperddolenni uchod i fynd at y Ffurflenni a’r Canllawiau penodol.)

Rhaid cyflwyno ceisiadau’n defnyddio’r ffurflenni **Cyn Gwneud Cais** a **Chais Llawn** a ddarperir gan y CCS. **MAE DEFNYDDIO’R FFURFLENNI HYN YN ORFODOL** gan eu bod wedi’u datblygu i sicrhau bod eich cais yn rhoi sylw i’r gofynion statudol ar gyfer SuDS.

Ffurflenni i gael cymeradwyaeth CCS YN UNIG yw’r rhain, ac fe’ch cynghorir hefyd i ymgysylltu’n gynnar, ac yn uniongyrchol, â’r Awdurdod Cynllunio Lleol (ACLl) a phob sefydliad perthnasol arall allai fod â diddordeb yn eich cynnig am gynllun SuDS, gan gynnwys ymgyngoreion statudol y CCS a restrir isod:

* + Ymgymerwr carthffosiaeth;
	+ Cyfoeth Naturiol Cymru (CNC);
	+ Yr Awdurdod Priffyrdd;
	+ Glandŵr Cymru (yr Ymddiriedolaeth Camlesi ac Afonydd)
	+ Ardaloedd Draenio Mewnol (CNC).

Fe’ch cynghorir i gychwyn **trafodaethau ynghylch Cais Cyn Cynllunio** gyda’r ACLl ar y cyfle cyntaf, gan gynnal trafodaethau gyda’r CCS a’r ACLl ar yr un pryd.

Ni ddylai gwaith datblygu gychwyn ar safle hyd nes y rhoddwyd **Cymeradwyaeth Gynllunio** A **Chymeradwyaeth Lawn y CCS**.

Mae’n bwysig eich bod yn rhoi’r wybodaeth ddiweddaraf i swyddogion CCS a swyddogion cynllunio am gynnydd a phenderfyniadau mewn perthynas â’r cais cynllunio a’r cais CCS, gan eu bod yn geisiadau ar wahân, ag iddynt ofynion, amserlenni a chyrff cymeradwyo gwahanol.

Fe’ch cynghorir yn gryf i gymryd rhan mewn **trafodaethau Cyn Gwneud Cais** gyda’r CCS wrth gychwyn dylunio eich cysyniad SuDS. Gall **trafodaethau Cyn Gwneud Cais** effeithiol ynghyd â llunio **Prif Gynllun** sicrhau strategaeth rheoli dŵr wyneb a dyluniad cynllun SuDS sy’n gadarn, yn gost effeithiol ac yn hyfyw. Gall CCS eich helpu i bennu’r ateb SuDS gorau posibl ar gyfer eich safle, drwy roi syniad cynnar o’r hyn sy’n cydymffurfio neu ddim yn cydymffurfio â’r **Safonau SuDS Cenedlaethol**.

Darparwch gymaint o wybodaeth dechnegol ag y bo modd i’r CCS i’w alluogi i roi ymateb ystyriol a rhesymegol yn y **cam Cyn Gwneud Cais a’r cam Cais Llawn.** H.y. po fwyaf o wybodaeth a ddarperir yn y **cam Cyn Gwneud Cais,** y mwyaf manwl fydd y cyngor technegol y gellir ei roi.

O ran yr asesiad draenio dŵr wyneb safle-benodol a’r gofynion SuDS, dylid eu hintegreiddio gyda’r **Asesiad o Ganlyniadau Llifogydd (FCA)**, a dylid darparu **Adroddiad Draenio Llifogydd a Dŵr Wyneb** i’r ACLl a’r CCS.

Gyda sylw penodol i’r **Ffurflen Cyn Gwneud Cais**:

* Gall y CCS godi **ffi Cyn Gwneud Cais**;
* I sicrhau **Cais Dilys**, DYLID ateb bob cwestiwn ar y ffurflen, a dylid darparu cymaint o wybodaeth ategol gychwynnol ag y bo modd fel y nodir yn y [**Canllawiau ar Gwblhau'r Ffurflen Cyn Gwneud Cais**](http://www.npt.gov.uk/17948?lang=cy-gb);
* Dylai eich ymateb i gwestiynau adlewyrchu gofynion penodol y Safonau Cenedlaethol Statudol;
* Ar ôl i’ch ffurflen gais, ynghyd ag unrhyw ddeunydd ategol, gael ei chyflwyno’n gywir i’r CCS, bydd yn cael ei **dilysu**;
* Os ystyrir ei fod yn **Gais Dilys**, bydd eich cyflwyniad yn cael ei asesu’n dechnegol, a bydd swyddog CCS yn cysylltu â chi i gychwyn **trafodaethau Cyn Gwneud Cais**;
* Nid oes yna unrhyw amserlen statudol mewn perthynas â’r **Broses Gyn Gwneud Cais** . Mae hyn yn ei gwneud yn bosib treulio cyfnod priodol o amser yn trafod, yn datblygu ac yn cytuno ar eich cynigion o ran dyluniad eich cynllun SuDS (o’r cysyniad cynnar i’r dyluniad terfynol), ynghyd â materion cysylltiedig eraill, gyda swyddogion CCS, a hyn oll cyn cyflwyno eich Cais Llawn;
* I alluogi **trafodaethau Cyn Gwneud Cais** cynhyrchiol, mae’n bwysig eich bod yn darparu cymaint o wybodaeth dechnegol gychwynnol ag y gallwch chi mor fuan ag y bo modd yn y broses ddatblygu. Bydd hyn yn helpu cychwyn trafodaethau “penodol i’r datblygiad” ynghylch: pennu nodweddion y safle a’r datblygiad, is-ddalgylchoedd a llwybrau llif dŵr wyneb, ynghyd â dyluniad y cysyniad cyffredinol ac ati;
* Dylid cyfeirio at y dogfennau statudol a restrir yn y canllawiau hyn o’r cychwyn, a dylid rhoi ystyriaeth ofalus i hyfywedd y safle o ran derbyn cynllun SuDS priodol, cyn cyflwyno ffurflen **Cyn Gwneud Cais**; a
* Dylid cynnal yr holl drafodaethau technegol ac annhechnegol gyda’r CCS fel rhan o’r **cyfnod Cyn Gwneud Cais**, gan mai dim ond dan amgylchiadau eithriadol y bydd y CCS yn cysylltu â chi yn ystod ei asesiad o Gais Llawn am Gynllun SuDS.

Gyda sylw penodol i’r **Cais Llawn**:

* I sicrhau **Cais Dilys**, RHAID ateb bob cwestiwn ar y ffurflen, a RHAID cyflwyno’r HOLL ddeunydd ategol fel y nodir yn y **[Canllawiau ar Gwblhau'r Ffurflen Cais Llawn](http://www.npt.gov.uk/17952?lang=cy-gb)** (neu fel y cytunwyd fel arall gyda’r CCS);
* Dylai eich ymateb i gwestiynau fod yn gynhwysfawr ac adlewyrchu gofynion penodol y Safonau Cenedlaethol Statudol;
* Ar ôl cyflwyno eich ffurflen gais ynghyd ag unrhyw ddeunydd ategol i’r CCS, bydd yn cael ei **dilysu**;
* **Sylwch: Os na chafodd y cwestiynau eu hateb fel y nodir ar y ffurflen ac yn ôl y gofynion uchod, bydd eich cais yn cael ei wrthod yn awtomatig;**
* Os ystyrir ei fod yn **gais dilys**, bydd eich cyflwyniad yn cael ei asesu’n dechnegol gan y CCS;
* Ar ôl derbyn **Cais Llawn am Gynllun SuDS**, bydd y CCS yn gwneud penderfyniad yn ei gylch ar sail y wybodaeth dechnegol ysgrifenedig a’r wybodaeth arall a gyflwynwyd gyda’r cais llawn yn unig;
* Dim ond dan amgylchiadau eithriadol y bydd y CCS ond yn cysylltu â chi yn ystod ei asesiad o **Gais Llawn am Gynllun SuDS**, felly mae’n hanfodol i bob parti ymdrin ag unrhyw ansicrwydd neu broblemau technegol fel rhan o’r broses Cyn Gwneud Cais, a chyn cyflwyno’r **Cais Llawn**;
* Yn unol â’r gofynion statudol, bydd y CCS yn eich hysbysu am ganlyniad ei asesiad technegol o’ch **Cais Llawn**; a
* Gellir **Cymeradwyo Cais Llawn** yn amodol ar **Amodau** neu gellir ei **Wrthod**, ac yn yr achos hwnnw fe’ch hysbysir am y rhesymau pam.

Dylai ymgeiswyr gyfeirio at ddogfennau cenedlaethol a lleol allweddol cyn ac yn ystod y broses o ddylunio’r cysyniad, llunio’r dyluniad manwl, ceisio cymeradwyaeth y CCS a’r ACLl, y gwaith adeiladu ac wrth fabwysiadu, gweithredu a chynnal a chadw’r cynllun SuDS. Mae’r rhain yn cynnwys:

* + [Sustainable Drainage Systems (SuDS) Manual - (CIRIA C753)](https://www.ciria.org/Resources/Free_publications/SuDS_manual_C753.aspx)
	+ [Nodyn Cyngor Technegol (TAN) 15: Datblygu a Pherygl o Lifogydd](https://gov.wales/topics/planning/policy/tans/tan15/?skip=1&lang=cy)
	+ [Development and Flood Risk Guidance for the Construction Industry – (CIRIA 624)](https://www.ciria.org/ProductExcerpts/C624.aspx)
	+ [Rainfall Run-off Management for Developments – Adroddiad Asiantaeth yr Amgylchedd sc030219](https://www.gov.uk/government/publications/rainfall-runoff-management-for-developments)
	+ [Planning for SuDS - Making it Happen CIRIA C687](https://www.ciria.org/Resources/Free_publications/Planning_for_SuDS_ma.aspx)
	+ [Site Handbook for the Construction of SuDS - CIRIA C698](https://www.ciria.org/Resources/Free_publications/site_handbook_SuDS.aspx)
	+ [Guidance on the Construction of SuDS 2017 (C768)](https://www.ciria.org/Resources/Free_publications/Guidance_on_the_construction_of_SuDS_-_C768.aspx)
	+ [BS 8582:2013 Code of practice for surface water management for development sites](https://shop.bsigroup.com/ProductDetail/?pid=000000000030253266)
	+ [Infiltration Drainage - Manual of Good Practice (CIRIA R156)](https://www.ciria.org/Search?SearchTerms=R156)

* + [BRE Soakaway Design (DG 365 – 2016)](https://www.brebookshop.com/details.jsp?id=327592)
	+ [Sewers for Adoption 7fed Argraffiad](https://www.google.com/search?source=hp&ei=7cN-W-vdE9CdsAetjayYAg&q=o+sewers+for+adoption+7th+edition+free+download&oq=o%09Sewers+for+Adoption+7th+Edition&gs_l=psy-ab.1.0.33i22i29i30k1l10.2056.2056.0.4062.3.2.0.0.0.0.79.79.1.2.0....0...1c..64.psy-ab..1.2.158.6..35i39k1.79.CyrAa1aMO8w)
	+ [Sewers for Adoption 8fed Argraffiad (Fersiwn Cyn Gweithredu)](https://www.dropbox.com/s/90571550i19tfbb/SfA%208.pdf?dl=0))
	+ [Deddf Draenio Tir 1991](https://www.legislation.gov.uk/ukpga/1991/59/contents)
	+ Deddf Rheoli Llifogydd a Dŵr 2010 <https://www.legislation.gov.uk/ukpga/2010/29/contents>
	+ Bydd Y Canllaw Dylunio Ar Gyfer Systemau Draenio Trefol Cynaliadwy Yng Nghyngor Bwrdeistref Siriol Castell-Nedd Port Talbot ar gaei ar gais.

Fe’ch cynghorir hefyd i roi ystyriaeth lawn i’r canllawiau arferion gorau ar gyfer SuDS ynghyd â’r wybodaeth a gynhwysir ar wefannau [CIRIA](https://www.ciria.org/CIRIA/Topics/Flood_risk_management_and_surface_water_drainage/Topic_overviews/Flood_risk_management_and_surface_water_drainage.aspx?hkey=e2db6bec-aa41-41a4-bff8-bdb313739491), [Susdrain](https://www.susdrain.org/) a [SuDS Wales](https://www.sudswales.com/).